শিমলুগুৰিঃ অসমৰো গাঁৱে-ভূঞে আছে পেলে, মাৰাডোনা, মেছী, ৰ'নাল্ডো৷ হয়, মেছী, ৰ'নাল্ডোৰ দৰে সম্ভাৱনাপূৰ্ণ ফুটবল খেলুৱৈ উত্তৰ-পূৰ্বাঞ্চল তথা অসমৰ গাঁৱে-ভূঞে থকাৰ প্ৰমাণ কৰিলে চন্দন বড়ো, মাধুৰ্য আৰু পাৰ্থিৱসুন্দৰ গগৈয়ে৷ তিনিওগৰাকী ফুটবল খেলুৱৈৰ এগৰাকীয়ে টাটা ট্ৰাষ্ট আৰু ইউ ড্ৰিমৰ উদ্যোগত জাৰ্মানীত প্ৰশিক্ষণ লোৱাৰ সুবিধা পোৱাৰ লগতে আনগৰাকীয়ে জাৰ্মানীত পোন্ধৰ বছৰ অনূৰ্ধ্ব ফুটবল টুৰ্নামেন্টত অংশগ্ৰহণ কৰাৰ সুযোগ লাভ কৰিছে৷ তাহানিৰ টি আও, গিলবাৰ্টচন চাংমা, বাবুল ফুকন, জুৱেল বে' আদিয়ে জকাইচুকৰ পৰা ওলাই আহি ৰাষ্ট্ৰীয় ফুটবল জগতত দপদপাই থকাই নহয়, ভাৰতীয় ফুটবল দলৰ অধিনায়কৰ দায়িত্ব পৰ্যন্ত লৈছিল।
অসমৰো গাঁৱে-ভূঞে আছে মেছী, ৰ'নাল্ডো